SA kort 800 000 kundiges | Landbou
Landbou / Nuus / SA kort 800 000 kundiges
SA kort 800 000 kundiges
11 Mei 2011 Meer as 800 000 poste vir kundiges in verskeie bedrywe is tans vakant in Suid-Afrika. Luidens ’n berig op die webwerf Engineering News Daily het die Adcorp-groep Dinsdag (10 Mei) bekend gemaak dat tot soveel as 829 800 poste vir hoogs vaardige persone tans vakant is. Dié tekort bestaan in senior bestuursposte, aan medici, ingenieurs, rekeningkundiges en regslui. Dit kom ook voor in hoogs tegniese poste en in die landboubedryf. Die groep bereken die ekonomie het ’n tekort aan 432 100 tegnici, 216 200 bestuurders en 178 400 professionele mense. Te veel huishulpe
In teenstelling met dié syfers het die land ’n oorskot aan elementêre werkers en huishulpe. Tans is daar sowat 967 600 elementêre werkers en 247 400 huishulpe, wat meer is as wat die land se behoefte is. Luidens die berig dui die jongste statistiek aan dat die land se informele sektor steeds vinniger groei as die formele sektor. Sowat 6,2 miljoen mense werk tans in die land se informele sektor. Hoë salarisaanpassings
Die studie bewys dat mense met skaars vaardighede se salarisse aansienlik ten opsigte van inflasie aangepas is, naamlik 286,4% sedert 2000. Suid-Afrika het een van die wêreld se hoogste werkloosheidsyfers, met slegs 40,6% van die bevolking tussen 15 en 64 wat wel werk het. Bron: EngineeringNews
Stort die VSA sy ‘ou’ hoendervleis in SA?
Joylene van Wyk het mnr. Jim Sumner, president van die Amerikaanse raad vir die uitvoer van pluimvee en eiers, gevra of die VSA sy ou hoendervleis na SA uitvoer.
Mnr. Kerneels Janse van Rensburg van Ermelo ryg die pryse met sy stoetery in. Vanjaar is die tweede jaar agtereenvolgens dat ’n koei uit sy Nooitverwagstoetery aangewys word as Beefmaster se Elitekoei, ’n eerbewys wat hy al vyf keer verwerf het.
Die slim benutting van ’n Engelse beesras se groeivermoë en doeltreffende bestuur laat die Faurzyl-Sussex-kudde weer uitstyg. Die eienaar van die top-Sussexkoei, mnr. Theo van Zyl van die plaas Prairie, Ladybrand, sit die puik bestuur van sy pa, ook Theo, in die stoetery voort.